**УСЛОВИЯ ЗА ПОДАВАНЕ НА ОКОНЧАТЕЛНИ ОФЕРТИ**

**ЗА ПРОВЕЖДАНЕ НА ТЪРГ ЗА ДОСТАВКА НА ВТЕЧНЕН ПРИРОДЕН ГАЗ (LNG)**

**ЗА НУЖДИТЕ НА „БУЛГАРГАЗ“ ЕАД ЗА ПЕРИОДА 2024-2034 г.**

1. **ПРЕДМЕТ НА ПРОЦЕДУРАТА:** доставка на втечнен природен газ (LNG) за нуждите на „Булгаргаз“ ЕАД за периода 2024-2034 г.
2. **УСЛОВИЯ НА ДОСТАВКАТА:**
3. **Необходими количества годишно:** 34 000 000 MMbtu
4. **Гъвкавост по отношение на заявения размер на товарите**:
* **Максимален размер на товара** – 1 000 000 MWh/ ≈ 3 400 000 MMbtu;
* **Минимален размер на товара** – 500 000 MWh/≈ 1 700 000 MMbtu;
* **Минимално/максимално отклонение на доставеното количество от заявеното** – следва да бъде обявено, но не повече от +/- 5 %;
1. **Качество на LNG:** в пълно съответствие с общите спецификации на ДЕСФА и Александруполис INGS за природен газ на вход;
2. **Период на доставка**: 1 януари 2024 г.\* - 1 януари 2034 г.

\* *Забележка*: *не по-късно от датата на въвеждане в търговска експлоатация на INGS Александруполис.*

1. **Място на доставка (разтоварване)**: Александруполис INGS или по изключение и при заявяване от страна на „Булгаргаз“ ЕАД - терминал в Турция;
2. **Условия за доставка** - DES (Delivery Ex-Ship);
3. **Демюрейдж** - нормата за демюрейдж на дневна и пропорционална основа е ставката, публикувана под заглавието Atlantic "Shipping Rate" в Platts LNG Daily на съответната планирана дата на доставка. Ако нормата на Platts не е публикувана на приложимата дата на планираната доставка, тогава нормата на демюрейджа е последната публикувана тарифа на Platts Atlantic Rate, непосредствено преди приложимата дата на планираната доставка;
4. **Неустойки при недоставени количества:** В случай, че Доставчикът не достави през която и да е година от действие на договора повече от 1 карго, то за второто и за всяко следващо карго през същата година размерът на дължимата към „Булгаргаз“ ЕАД неустойка ще бъде равна на сумата, заплатена от него за осигуряване на заместващ газ.

**ЕТАП VII Подаване на окончателни обвързващи оферти**

**1. Срок за подаване: до 22:00 ч**., централно европейско време (CET), **на 09.03.2023 г.**

Кандидатите следва да подадат *електронно подписана* *окончателна оферта по образец –* *Приложение № 1* към настоящите условия, ведно с приложенията към нея, по електронна поща на следния адрес: tenders@bulgargaz.bg, в архивиран формат с парола до 22:00 ч., централно европейско време (CET), на **09.03.2023 г.**

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., централно европейско време (CET), на **10.03.2023 г.**

**2. Задължителни изисквания към съдържанието на офертата**:

* 1. **Количество:**
* оферираното количество следва да не бъде по-малко от 34 000 000 MMBtu/годишно;
* минимално/максимално отклонение на доставеното количество от заявеното - не повече от +/- 5 %;
	1. **Качество на LNG:** в пълно съответствие с общите спецификации на ДЕСФА и Александруполис INGS за природен газ на вход;
	2. **Условия на доставка:** DES (Delivery Ex-Ship);

Доставчикът може да предложи заместващ газ на ВТТ Гърция/ВТТ България, по изключение и при изрично предварително съгласие от страна на „Булгаргаз“ ЕАД.

* 1. **Място на доставка (разтоварване) и прехвърляне на собствеността:** Александруполис INGS или по изключение и при заявяване от страна на „Булгаргаз“ ЕАД - терминал в Турция;
	2. **Прехвърляне на собствеността;**

*\* Предпочитан вариант за „Булгаргаз“ ЕАД е право на собственост върху LNG товара и рискът от загуба на LNG товара да бъдат прехвърлени от Продавача върху Купувача в Точката на доставка.*

* 1. **Цена:** оферираната цена следва да реферира към Henry Hub (HH), като доставчикът следва да предложи механизъм за преобразуване на доставната цена от USD/MMbtu в EUR/MWh. Цената следва да включва всички разходи за доставка до Александруполис INGS (терминал в Турция);
	2. **Начин и срокове на плащане при сключване на договор;**
	3. **Допълнителни разходи,** които могат да възникнат за „Булгаргаз“ ЕАД при доставката (предполагаемо изпаряване – не повече от 0,15 % на ден, пристанищни разходи);
	4. **Период на доставка** – предложеният период на доставка следва да е 3, 7 или 10 години, като

„Булгаргаз“ ЕАД може да сключи договори с различни доставчици за следните периоди:

* **3-годишен период**: от 2024 г. до 2026 г. включително
* **7-годишен период**: от 2027 г. до 2033 г. включително
* **10-годишен период**: от 2024 г. до 2033 г. включително
	1. **Валидност на офертата:** минимум 30 дни от датата на отваряне на офертите;
	2. **Пълномощно** – прилага се, ако офертата е подписана от пълномощник.

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по горе задължителни изисквания или парола, която не отключва представената оферта.

**Оценка и класиране на окончателните обвързващи оферти**

 Окончателните оферти на участниците ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., централно европейско време (CET), на **10.03.2023 г.**

 Окончателните оферти ще бъдат оценени и класирани от Комисията *по* *критерий предложена най-ниска доставна цена,* съгласно *Методика за определяне на комплексната оценка на офертите рефериращи към индекс HH – Приложение № 2* към настоящите условия. Участниците нямат право да променят условията за плащане или други условия, предложени в първоначалните обвързващи оферти, с изключение на изрично описаните в настоящите Условия параметри.

 След приключване на оценката на офертите комисията ще извърши класиране. За целта ще се сравнят получените цени за период, за който са публикувани фючърсните индекси към датата на извършване на класирането НН – на https://www.cmegroup.com/markets/energy/natural-gas/natural-gas.settlements.html. Ценовите формули, предложени от участниците, ще бъдат приложени за целите на изчислението на цена за периода. За определяне на оценката ще се използва изчислената цена, базирана на осреднените цени за всеки един от периодите на доставка.

 В срок до 17:00 ч., централно европейско време (CET), на **15.03.2023 г.** „Булгаргаз“ ЕАД ще уведоми по електронна поща, на посочените от тях e-mail адреси, класираните участници, които следва да изпратят проект на Договор за покупка продажба за съответния период.

 **Преговори по Договор за покупка-продажба с класираните участници**

 „Булгаргаз“ ЕАД при необходимост ще проведе преговори с класирания/те участници по изпратения от тях проект на Договор за покупка-продажба. В резултат от преговорите не може да бъдe договорена по-висока цена от окончателно оферираната.

 Съгласуван между страните окончателен проект на Договор за покупка – продажба ще бъде изпратен **за** **одобрение от националния регулаторен орган - Комисията за енергийно и водно регулиране (КЕВР). След получаване на одобрение страните ще подпишат одобрения от КЕВР Договор.**